cyanic-selkie/wikianc huggingface dataset:
Samuel Barber
Orkestraal
Barber het deur die sukses van sy Ouverture tot The School for Scandal (1931), Music for a Scene from Shelley (1933), Adagio vir Strykinstrumente (1936), (Eerste) Simfonie in Een Beweging (1936), (Eerste) Essay vir Orkes (1937) en Vioolconcerto (1939), opvoerings van die wêreld se leidende dirigente uitgelok soos bv. Artur Rodziński, Eugene Ormandy, Dimitri Mitropoulos, Bruno Walter, Charles Munch, George Szell, Leopold Stokowski, en Thomas Schippers.
Onder sy werke vir orkes tel die vier concertos, een elk vir onderskeidelik die viool (1939), Tjello (1945) en klavier (1962), en die Neoklassieke stuk te wete die Capricorn Concerto vir fluit, hobo, trompet en strykorkes (1944). Hy het ook 'n concertante werk vir orrel en orkes, getiteld, Toccata Festiva, geskryf (1960).
Barber se finale opus was die Canzonetta vir hobo en strykorkes (1977–78), Op. 48, wat oorspronklik bedoel was as die tweede beweging van 'n Hoboconcerto.
Klavier
Barber se belangrikste en mees-gespeelde werke vir die klavier sluit sy Excursions, Op. 20, wat vier style van klassieke Amerikaanse idiome namaak, in, insluitende die boogie woogie en blues, asook die Klaviersonate in E-mol mineur, Op. 26. Die Nocturne ("Homage to John Field"), Op. 33, is ook 'n gerespekteerde werk wat Barber vir die klavier gekomponeer het.
Opera
Menotti het die libretto vir die opera Vanessa voorsien. (Menotti het ook die libretto vir Barber se kameropera A Hand of Bridge voorsien.) In 1956 het Barber, met gebruikmaking van sy vokale opleiding, die partituur van Vanessa gespeel en gesing vir die Metropolitan Opera se Algemene Bestuurder, Rudolf Bing, wat toe die werk aanvaar het. Die werk het in Januarie 1958 sy buiging ontvang. Vanessa het die 1958 Pulitzerprys vir musiek gewen en het lof ontvang as die eerste groot Amerikaanse opera.
Barber se opera Antony and Cleopatra was in 1966 aangevra om die nuwe Metropolitan Opera House by Lincoln Center te open. Die uitvoerige produksie wat deur Franco Zeffirelli ontwerp was, was egter oorval deur die een ongeluk na die ander. Dit het ook Barber se musiek oordonder en verduister, wat deur die meeste kritici afgemaak is as ongewoon swak en onoorspronklik. Die kritiese verwerping van musiek wat Barber beskou het as van sy beste musiek het hom in 'n diep depressie laat val. In onlangse jare het 'n hersiene weergawe van Antony and Cleopatra, ten opsigte waarvan Menotti sy bystand verleen het, egter sukses bereik.
Viool
In 1939 het die industrialis Samuel Simeon Fels 'n vioolconcerto vanaf Barber aangevra vir Fels se pleegkind, Iso Briselli, te wete 'n gegradueerde van die Curtis Institute of Music (soos Barber ook was). Die Barber biografieë geskryf deur Nathan Broder (1954) en Barbara B. Heyman (1992) bespreek die ontstaan van die concerto gedurende die tydperk van die aanvra van die vioolconcerto en die daaropvolgende jaar voorafgaande die eerste opvoering daarvan. Heyman het Briselli, en andere wat bekend was met die geskiedenis daarvan, vir haar boek ondervra. Aan die einde van 2010 het ongepubliseerde briewe wat geskryf is deur Fels, Barber en Albert Meiff (Briselli se vioolafrigter in daardie tydperk) van die Samuel Simeon Fels Papers, wat geargiveer was by die Historiese Genootskap van Pennsilvanië, vir die eerste keer vir die algemene publiek beskikbaar geword.
Pastoor
Die term Pastoor (afgelei van Latyn: pastor vir "herder", "skaapwagter" ) verwys na kapelane wat in 'n kerk dien. Die term is in die 14de eeu van die Kerklatynse pastor ("herder van siele") ontleen en verwys sedert die Protestantse Hervorming hoofsaaklik na Protestantse kapelane. 'n Pastoor beskik gewoonlik oor 'n Pastorie, d.w.s. 'n ampswoning wat aan die kerk behoort.
Omdat die amp deur ordinasie toegeken word, is dit 'n lewenslange titel wat ook na die aftrede met die byvoeging emeritus (Latyn vir "uitgetree") gebruik word.
Geskiedenis
Die woord "pastoor" is van die Latynse selfstandige naamwoord pastor ontleen wat "herder", "skaapwagter" beteken en is afgelei van die werkwoord pascere wat "lei tot die weiding, laat wei, laat eet" beteken. Die term "pastoor" verwys ook na die ouderlinge in die Nuwe Testament, maar is nie sinoniem met die Bybelse begrip Dominee nie. Baie Protestantse kerke noem hul dominees "pastore".
Die hedendaagse gebruik van die woord is in die Bybelse beeldspraak van 'n herder gewortel. Die Hebreeuse Bybel (of Ou Testament) gebruik die Hebreeuse woord רעה (roʿé), wat soos in "herder" as 'n selfstandige naamwoord en soos in "lei 'n trop" as 'n werkwoord gebruik word. Dit verskyn 173 keer in 144 verse van die Tanag en hou verband met die letterlike voeding van skape, soos in Beresjiet/Genesis 29,7. In Jirmijáhoe/Jeremia 23:4 word albei betekenisse gebruik (ro'im verwys na "skaapwagters" en jir'oem vir "sal hulle versorg"), "Dan sal Ek herders oor hulle aanstel, en dié sal hulle versorg, en hulle sal nie meer bang of verskrik wees nie en hulle sal nie meer wegraak nie, sê die Here."
Afrikaanse vertalings van die Nuwe Testament gee gewoonlik die Griekse selfstandige naamwoord ποιμήν (poimēn) as "herder" en die Griekse werkwoord ποιμαίνω (poimainō) as "voed". Hierdie twee woorde verskyn altesaam 29 keer in die Nuwe Testament en verwys meestal na Jesus van Nasaret. Byvoorbeeld verwys Jesus na homself as "goeie herder" in Johannes 10,11. Dieselfde woorde in die bekende Kersfeesverhaal (Lukas 2) verwys na letterlike herders.
In vyf Nuwe Testamentiese gedeeltes verwys die woorde egter na lede van die kerk:
Biskoppe van verskillende denominasies dra dikwels 'n formele staf in die vorm van 'n gestileerde herderskelm as simbool van hul pastorale herderingsfunksies.
Hassan Johnson
Hassan Johnson (gebore 3 Oktober 1977) is 'n Amerikaanse akteur en vervaardiger. Hy is bekend vir sy rolle in die rolprente Clockers (1995), The Devil's Own (1997), Brooklyn's Finest (2009), en Ovum (2015).
Charba
Charba (Russies en Kalmikies: Харба) is 'n dorpie in Joesta-rajon van Kalmikië, Rusland. Dit is die setel en die enigste nedersetting van die gelyknamige Charba Plaaslike Munisipaliteit.
Indiese geel
Indiese geel (Engels: Indian yellow) is 'n bruinerige kleur.
Indiese geel is 'n komplekse pigment wat hoofsaaklik bestaan uit euxanthiensuursoute (magnesium euxantaat en kalsium euxantaat), euxantoon en gesulfoneerde euxantoon.
Kleurkoördinate
Volgens verskeie kleurskemas word Indiese geel as volg voorgestel:
Dorsmasjien
'n Dorsmasjien in werking is 'n indrukwekkende gesig: die graan word gerfsgewyse aan die bokant gevoer, en reeds na 'n kort rukkie blaas die ratelende kolos uitgedorste strooi by die een kant uit, terwyl die korrels aan die ander kant in ŉ bestendige stroom in sakke vloei. Ratte draai, stawe beweeg op en neer, en in die ingewande van die masjien beweeg die skudsiwwe heen en weer.
'n Blaastoestel blaas die strooi uit aan die agterkant, terwyl stof en onkruidsaad onder die masjien ophoop. Soms word die strooi onmiddellik na 'n tweede, minder lawaaierige masjien gevoer, wat dit pers en baal; baie dorsmasjiene doen ook hierdie werk self. Wanneer die son skyn, kan die stofwolke wat oor die masjien opstyg, duidelik waargeneem word: dorsery is inderdaad 'n “dorstige" werk. Die drywer van 'n oesdorster het dit heelwat makliker, want dis nie vir hom nodig om die masjien met gerwe te voer nie.
Aangesien die dorsery op die oesland plaasvind, is dit ook nie so 'n stowwerige proses nie. 'n Oesdorster is ŉ volkome outomatiese masjien: dit sny die graan, voer dit aan die dorsmasjien, versamel die korrels, en blaas die strooi weer agter uit.
Dorsmasjiene was tot redelik onlangs nog ŉ algemene gesig in die graanstreke van ons land. Van buite lyk die dorsmasjien soos ŉ groot hout- of blikkas op wiele. Aan weerskante is daar, op dieselfde hoogte as die dorstrommel, dryfratte wat met behulp van dryfbande deur ŉ motor gedraai word. Die ratte bring nie net die dorstrommel in beweging nie, maar deur middel van verskillende skyfmeganismes ook die ander bewegende dele van die masjien (skudsiwwe, blaastoestelle, ens.). Die platform bo-op die masjien het ŉ opening waardeur die losgesnyde gerwe na die dorstrommel gevoer word. Die uitgedorste strooi word links uitgeblaas.
Werkverrigting
Die taak van die dorsmasjien is om die korrels uit grane, klawer, gras, lusern, peulgewasse, ensovoorts te haal, dit van die kaf te skei, en strooi, kaf en korrels afsonderlik te verwyder sodat die skoon graan in sakke opgevang kan word. Van die platform beland dit in ŉ toevoerskag, wat deur klappe afgesluit is. Dit word deur die draailyste van die dorstrommel na binne gewerp. Hierdie trommel draai met ongeveer 1 000 omwentelinge per minuut.
Konsentries met die trommel is die verstelbare dorskorf wat van roosteragtige saamgestelde lyste voorsien is. Tussen die korf en trommel word die korrels in groot mate uit die are geslaan en beland hul deur middel van ŉ skuins helling in die sifkas. Die materiaal wat nie deur die dorskorf geval het nie, land op die skudkaste, wat kragtig heen en weer beweeg, sodat die agtergeblewe korrels saam met die kaf deur die talryke openinge op die bodem van die kaste op ŉ skuinslopende helling beland.
Hymedesmia
Hymedesmia is 'n genus van sponsdiere uit die klas van die Demospongiae (gewone sponse).
Dorsmasjien
Werkverrigting
Dit bereik dan saam met die korrels wat deur die dorskorf geval het, die sifkas. Die uitgedorste strooi word links by die masjien uitgeblaas. Van die sifkaste af beland die gedorste materiaal (korrels, kaf, onsuiwerhede) op ŉ reeks siwwe. Die kafsif met sy betreklike groot maasopeninge, skei die kaf af wat deur ŉ blaastoestel uit die masjien verwyder word. Growwer onsuiwerhede word deur 'n tweede sif agter gehou, terwyl die fyn sif slegs sand, klein onkruidsade, ens. deurlaat, maar die korrels terughou.
Laasgenoemde beland sydelings in 'n bakkiesband. Daarmee is die eerste skoonmaakproses afgehandel. Die finale skoonmaakproses begin in die sogenaamde windmeul wat die kaffies wat nog met die korrels gemeng is, verwyder. Verskeie siwwe wat deur ŉ blaastoestel bedien word, hou die laaste onsuiwerhede terug, wat na links uitgeblaas word. Ook hierdie siwwe is skudsiwwe wat verhoed dat die korrels ophoop. 'n Sorteertrommel gradeer die skoon korrels volgens grootte.
By ander masjiene word ook meer skudsiwwe met verskillende maasopeninge gebruik: elke sit voer die korrels wat daarop agtergebly het, na 'n ander uitlaatplek sodat die sakke wat daar hang afsonderlik gevul word volgens korrelgrootte.
Afmetings en werkvermoë
Dorsmasjiene word geklassifiseer volgens die lengte van die dorstrommel; oor die algemeen wissel die lengte tussen 61 en 137 cm. Die werkvermoë van 'n dorsmasjien hang van verskeie faktore af: lengte van die dorstrommel, arbeidstempo van die voerder, soort graan, ens. Oor die algemeen kan aanvaar word dat 'n dorsmasjien tussen 800 en 3 000 kg korrels (25-40 sakke koring) per uur lewer. Dit is ook belangrik dat so min korrels as moontlik verlore gaan (hoogstens 1 %). Om dit te verseker, moet die masjien nie net goed ontwerp wees nie, maar ook in 'n goeie meganiese toestand gehou word. Ou, verwaarloosde masjiene kan die boer duur te staan kom.
Sericolophus
Sericolophus is 'n genus van sponsdiere uit die klas van die Hexactinellida.
Spirophorina
Spirophorina is 'n suborde van sponsdiere uit die klas van die Demospongiae (gewone sponse).
Staurocalyptus
Staurocalyptus is 'n genus van sponsdiere uit die klas van die Hexactinellida.
Gotthard-padtonnel
Die Gotthard-padtonnel is 'n tonnel vir voertuie in die Alpe in Switserland. Dit is 16,9 km lank onder die St. Gotthardpas en verbind Göschenen met Airolo. Tydens die voltooiing van die tonnel was dit die langste tonnel vir voertuie. Konstruksie het op 5 Mei 1970 begin en die tonnel is op 5 September 1980 geopen. Die tonnel is min of meer parallel met die Gotthard-spoorwegtonnel. Dit bestaan uit slegs een buis met twee lane.
2001 ongeluk en vuur
Op 24 Oktober 2001 was twee trokke in 'n ongeluk betrokke in die tonnel wat 'n vuur veroorsaak het. Elf mense het gesterf en vele meer is beseer, die meeste sterftes is veroorsaak deur gasse en rook. Die tonnel was gesluit vir twee maande en is eers heropen op 21 Desember 2001. Ná dié voorval word slegs 150 vragmotors per uur deur die tonnel toegelaat.
Jake Johnson
Jake Johnson (gebore 28 Mei 1978) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Safety Not Guaranteed (2012), Jurassic World (2015), en The Mummy (2017), en in die televisiereeks New Girl (2011).
Euryops multifidus
Die harpuisbossie (Euryops multifidus) is 'n geneeskundige plant wat endemies aan die Noord-Kaap en die Wes-Kaap is. Die gom of harpuis word gebruik vir huishoudelike geneesmiddels. Die spesie staan ook bekend as geelmagriet, hanepootharpuis, harpuisbos en soetharpuis.
Symplectella
Symplectella is 'n genus van sponsdiere uit die klas van die Hexactinellida.
Jay Armstrong Johnson
Jay Armstrong Johnson (gebore 1 September 1987) is 'n Amerikaanse akteur. Hy is bekend vir sy rolle in die rolprente Sex and the City 2 (2010) en Straight Outta Oz (2016), en in die televisiereeks Quantico (2015).
Walter Harding
Sir Walter Harding (1813 – 19 April 1874) was die eerste hoofregter van die destydse Natalkolonie. Hy begin werk as 'n onderregter in die Kaap. Hy beklee verskeie ampte en in 1836 stel hy 'n register op van al die verslae van die Hooggeregshof se kriminele verhore wat terug dateer tot 1736 as 'n opheldering van die Romeins-Hollandse reg. Die jaar daarna versamel en publiseer hy die wette wat in die Kaapkolonie van krag was. Later word hy vrederegter op Swellendam en daarna word hy die kroonvervolger in Natal in 1846. As luitenant-kolonel roep hy die Volunteer Yeomanry Cavalry Corps in die lewe. In 1856 word hy die griffier van Natal en in 1858 die eerste hoofregter van Natal. Hy sterf op 19 April 1874. Die dorp Harding is na hom genoem.
Edwin Goldmann
Prof. Edwin Goldmann Edwin (Burgersdorp, Kaapkolonie, 12 November 1862 – Freiburg im Breisgau, Baden, Duitsland, 12 Augustus 1913) was ’n histopatoloog en chirurg.
Herkoms en opleiding
Goldmann was die seun van B.N. Goldmann, 'n gesiene Duits-Joodse immigrant, vrederegter en lid van die afdelingsraad van Burgersdorp. Sy broer Richard (gebore 1861) was 'n suksesvolle sakeman aan die Rand en politikus, terwyl Charles Sydney (1868–1958) 'n Randse finansier en direkteur van verskeie mynmaatskappy was. Goldman het sy skoolopleiding aan die Albert Academy op Burgersdorp ontvang, waarna hy in 1876 na 'n gimnasium in Breslau, Duitsland, is. Hier het hy 'n besonderse aanleg vir musiek en wiskunde aan die dag gelê. Vervolgens is hy na die Universiteit van Freiburg, waar hy in 1885 sy artseksamen afgelê het.
Loopbaan
Nadat hy afgestudeer het, het hy hom veral op die biologiese skeikunde toegespits en as deeltydse lektor onder die beroemde prof. Carl Weigert in Frankfurtgewerk. Van 1891 af was hy aan die universiteitshospitaal in Freiburg verbonde en in 1895 as buitengewone hoogleraar. Hy was ook hoofchirurg van die Diakonesse-hospitaal in dieselfde stad.
Later het hy onder prof. Paul Ehrlich aan die Institut für Experimentele Therapie in Frankfort gewerk waar hy veral op die kleuring van lewende weefsel gekonsentreer het en tot belangrike gevolgtrekkings omtrent die gedrag van selfunksie onder normale en abnormale toestande gekom het.
Skrywer
duimnael|regs|170px|Pro. Goldmann se graf in die hoofbegraafplaas in [[Freiburg im Breisgau.]]
Erdnijefski
Erdnijefski (Russies: Эрдниевский) is 'n dorpie in Joesta-rajon van Kalmikië, Rusland. Dit is die setel van die gelyknamige Erdnijefsk Plaaslike Munisipaliteit wat nog een kleiner nedersetting, Dolan, insluit.
Edwin Goldmann
Skrywer
Tydens sy roemryke loopbaan het talle publikasies van hom verskyn, veral in Duitse mediese tydskrifte vir chirurgie en patologie. Die artikels het gehandel oor onderwerpe soos kwaadaardige gewasse, die metodes by operasies (onder meer aan die bors, slukderm en ureter) en die aanwending van X-strale by kankerdiagnose. Die laaste belangrike werk wat van hom verskyn het, was Über die Vitalfärbung am Zentralnervensystem (Berlyn, 1913). In 1913, net voor sy dood weens oogkanker, het Goldmann 'n referaat getitel "Vitalfärbung am Zentralnervensystem: Beitrag zur Physiopathologie des Plexus Choroideus und der Hirnhäute" voor die eksklusiewe Pruisiese Akademie vir Wetenskap gelewer.
Erdnijefski
Demografie
Volgens Sensus 2010 het Erdnijefski 890 inwoners gehad. Etniese Kalmikiërs vorm die meerderheid van die dorpie se bevolking.
Edwin Goldmann
Waardering en huwelikslewe
Golden is, volgens E.M. Sandler in die Suid-Afrikaanse Biografiese Woordeboek, "bestempel as 'n skitterende snykundige met ware idealisme en 'n omvangryke kennis. Hy kon die klavier bespeel, was 'n kunskenner en 'n belese man." Hoewel Goldmann hom nie weer in sy geboorteland gevestig het nie, het die resultate van sy wetenskaplike ondersoek ook die vooruitgang van die mediese wetenskap in Suid-Afrika bevorder. Daarbenewens het hy as 'n gebore Suid-Afrikaner op internasionale gebied erkenning vir sy wetenskaplike prestasies geniet.
Huwelikslewe
Goldmann het ’n tyd lank in Londen gewoon. In 1906 is hy getroud met Lorna Lawrence Bosworth-Smith van Bingham's Melcombe, Dorset. Uit die huwelik is een seun en een dogter gebore.
Jesse Johnson (akteur)
Jesse Johnson (gebore 7 Desember 1982) is 'n Amerikaanse akteur en vervaardiger. Hy is bekend vir sy rolle in die rolprent Gun Shy (2017) en in die televisiereekse NCIS (2003), From Dusk Till Dawn: The Series (2014), en Twin Peaks (2017).
Hesperantha rivulicola
Hesperantha rivulicola is 'n meerjarige blomplant en geofiet wat tot die genus Hesperantha behoort en is deel van die renosterveld. Die spesie is endemies aan die Noord-Kaap en kom van die Bokkeveldberge tot by Calvinia voor. Die plant het 'n voorkomsgebied van 1408 km² en daar is histories vier subpopulasies bekend. Die een subpopulasie by Nieuwoudtville is vernietig deur die munisipaliteit se instandhoudings werk aan die pad en die rivier in 2003. Die ander drie subpopulasies word bedreig deur oorbeweiding en nog landerye wat aangelê kan word.
Tulbagh-spinnekopbos
Die Tulbagh-spinnekopbos (Serruria triternata) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom net in die Elandskloofberge by Tulbagh voor. Die struik is regop en word 1.0 m hoog en blom September.
Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van kewers, skoenlappers en motte. Die plant groei op hellings op hoogtes van 400 - 950 m.
In Engels staan dit as die Tulbagh Spiderhead bekend.
Novaledo
Novaledo is 'n munisipaliteit in Trentino in die Noord-Italiaanse streek Trentino-Alto Adige/Südtirol, geleë in die Bassa Valsugana- vallei (onderste gedeelte van die Valsugana- vallei) ongeveer 20 kilometer (12 myl) suid-oos van Trento. Op 31 Desember 2004 het dit 'n bevolking van 882 gehad en 'n oppervlakte van 8 vierkante kilometer (3.1 vierkante myl).
Novaledo is aangrensend tot die volgende munisipaliteite: Frassilongo, Roncegno, Borgo Valsugana, Pergine Valsugana en Levico Terme.
Tetralophophora
Tetralophophora is 'n genus van sponsdiere uit die klas van die Homoscleromorpha.
Hymedesmia agariciicola
Hymedesmia agariciicola is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1984 deur Van Soest.
Sigismund Neumann
Sir Sigismund Neumann (verengelste naam Sigmund, Fürth, Beiere, 1857 – Bournemouth, Engeland, 13 September 1916) was ’n mynmagnaat (Randheer) aan die Witwatersrand en finansier.
Eerste jare aan die Rand
Sy personeel in Johannesburg het uit bekwame medewerkers en tegnici bestaan, onder andere Charles S. Goldmann, 'n man met uitgebreide praktiese ervaring in die mynbedryf, Henry Hames Friedlander, 'n lid van die Reform Committee, William Daw, wat in 1915 voorsitter van die Kamer van Mynwese sou word, en Carl Hanau, wat 'n besonderse aanleg vir langtermyn spekulasie gehad het. Baie gou – nog voor enige van die ander mededingers – het hulle besef groot moontlikhede skuil in diep mynontginning; so groei S. Neumann en kie teen die middel van die jare negentig tot een van die top-10-mynmaatskappye aan die Rand, met beheer oor die New Modderfontein-, Witwatersrand Deep- en Cloverfield-myn, en met verteenwoordiging in die bestuur van Randfontein Deep en West Rand Consolidated.
Ná die Tweede Vryheidsoorlog
In die jare onmiddellik ná die Driejarige Oorlog (1899-1902) is Neumann se sakeryk uitgebrei om ook die beheer oor verskeie Transvaalse steenkoolmyne sowel as bykomende groot goudmyne in te sluit. Die Witbank Colliery sou mettertyd een van die wêreld se grootste steenkoolmyne word, want in die vroeë 1970's het dit jaarliks ongeveer 40 000 000 t steenkool geproduseer, amper twee derdes van die hele Republiek van Suid-Afrika se opbrengs.
Verhuisings na Engeland
Neumann het egter begin om sy (eie) sakebelange op Londen toe te spits. In 1910 het hy Suid-Afrika vir die laaste keer besoek, waarna hy hom aan die bestuurder-direkteurskap van die Transvaalse ondernemings onttrek het. Teen 1912 was die meeste van sy finansiële belange in Suid-Afrika reeds deur ander maatskappye oorgeneem. In Londen het Neumann ’n florerende handelsbank in vennootskap met Martin Luebeck, voormalige bestuurder van die Londense tak van die Dresdense Bank, tot stand gebring. Hierdie firma, Neumann, Luebeck en Kie., is verantwoordelik gehou om die kapitaal te verkry waarmee baie nuwe Suid-Afrikaanse mynondernemings gefinansier is. Hy was ook direkteur van die African Banking Corporation en die London Joint Stock Company.
Laaste jare
In Londen het Neumann as afgetrede Randheer in 'n groot stadswoning te Piccadilly 146 gewoon en koning Eduard VII en sy koninklike gevolg dikwels onthaal in sy hertepark by Invercauld, 'n paar kilometer van Balmoral-kasteel af. Hy het ook 'n buiteverblyf naby Newmarket besit.
In Londen was hy 'n aktiewe lid van die Berkeley-sinagoge. Hy is in 1912 tot baronet verhef. In 1913 het hy 'n klein maar baie verteenwoordigende versameling skilderye en sketse deur skilders van die Pre-Rafaëlitiese beweging aan die Johannesburgse Kunsmuseum geskenk.
Gesinslewe
Neumann het in 1890 getrou met Anna Allegra, dogter van Jacques Hakim van Alexandrië, en hulle het twee seuns en drie dogters gehad. Sy seun Cecil Gustavus Jacques (gebore in Londen, 9 Junie 1891), het hom as baronet opgevolg.
Michael VII Doukas
Lewe
Op 1 Januarie 1068 is Eudokia met generaal Romanos Diogenes getroud en hy het die senior medekeiser geword, saam met Michael, Konstantios en nog ’n broer, Andronikos. Toe Romanos in 1071 deur die Turke gevange geneem is, het Michael op die agtergrond gebly terwyl beheer oorgeneem is deur sy oom Johannes Doukas en tutor, Michael Psellos. Hulle het saamgesweer om te keer dat Romanos weer aan die bewind kom nadat hy vrygelaat is. Nadat Eudokia na ’n klooster gestuur is, is Michael op 24 Oktober 1071 as senior keiser gekroon.
Bewind
thumb|200px|’n Uitbeelding van Michael VII op die agterkant van die Heilige Kroon van [[Hongarye.]]
Ná Manzikert het Bisantium ’n nuwe leër gestuur om die Turke te beheer. Dit was onder aanvoering van Isak Komnenos, ’n broer van die toekomstige keiser Alexios I Komnenos. Die leër is egter verslaan en sy aanvoerder in 1073 gevange geneem. Johannes Doukas is ook gevange geneem nadat ’n leër wou keer dat huursoldate in die westelike provinsies dros. ’n Nuwe leër onder aanvoering van Alexios Komnenos het eindelik die huursoldate verslaan.
Onder die publiek was daar groot ontevredenheid, veral toe die geldeenheid gedevalueer word (dit het gelei tot die keiser se bynaam, Parapinakēs, "minus ’n kwart"). In 1078 het twee generaals, Nikephoros Bryennios en Nikephoros Botaneiates, terselfdertyd in opstand gekom, in die Balkan en Anatolië onderskeidelik. Botaneiates is deur die Turke gehelp en hy het Konstantinopel eerste bereik. Michael VII het op 31 Maart 1078 van die troon afstand gedoen en in ’n klooster gaan woon.
Rodrigues-wewer
Die Rodrigues-wewer (Foudia flavicans) is 'n seldsame voëlspesie in die wewerfamilie. Dit is endemies aan Rodrigues, 'n eiland van Mauritius. Dit is by BirdLife International geklassifiseer as kwesbaar. Dit is ook op Bedreigde Spesies Lys die Verenigde State met 'n bedreigde status.
Die voël kan gevind word in die blaredak op 'n hoogte van minstens 5 meter, en vlieg soms saam in swerms. Dit kan geassosieer word met die Norfolkeilandden (Araucaria cunninghamii) en 'n paar ingevoerde spesies van plante. Meer voëls word aangetref in gebiede met digter, hoër bome en groter diversiteit van boomspesies. Dit voed op insekte, spinnekoppe, sade, nektar, en vrugte.
Die spesie was voorheen volop op die eiland, maar is byna tot uitsterwing gedryf met net 5 of 6 pare oorblywend in 1968. As gevolg van bewaringspogings het sy getalle weer gestyg tot tussen 900 en 1 200 indiwidue teen die jaar 1999.
Die grootste bedreiging vir die spesie is die vernietiging van sy woudhabitat. Die natuurlike bos is skoongemaak om vir bestaansboerdery en vee plek te maak. Die voël kompeteer ook met sy ingevoerde familielid, die rooi Madagaskarwewer (Foudia madagascariensis). Siklone en droogtes verminder die kosvoorraad.
Bewaringspogings sluit in herbebossing, die hoofoorsaak vir die styging in wewergetalle. Heinings hou ook vee uit.
Hymedesmia anisostrongyloxea
Hymedesmia anisostrongyloxea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1988 deur Bergquist & Fromont.
Joesta
Joesta (Russies: Юста, Kalmikies: Үстә) is 'n dorpie in Joesta-rajon van Kalmikië, Rusland. Dit is die setel van die gelyknamige Joesta Plaaslike Munisipaliteit wat nog twee kleiner nedersettings, Beloöziorski en Oktjabrski, insluit.
Demografie
Volgens Sensus 2010 het Joesta 662 inwoners gehad. Etniese Kalmikiërs vorm die meerderheid van die dorpie se bevolking.
Indiese kroonmees
Die Indiese kroonmees is 'n voël in die familie van mese (Paridae) wat aan die orde van sangvoëls (Passeriformes) behoort. In Engels staan die voël bekend as die Indian black-lored tit. Die spesies is endemies aan Indië en word in twee subspesies verdeel:
Euryops
Euryops (harpuisbosse) is 'n genus met 102 spesies van blomplante of struike in die familie Asteraceae. Hulle is inheems aan hoofsaaklik rotsagtige plekke in Suider-Afrika. Hulle produseer madeliefie-agtige blomkoppe van varingagtige blare.
Stokkiespinnekopbos
Die stokkiespinnekopbos (Serruria zeyheri) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom van die Du Toitskloofberge tot die Riviersonderendberge voor, moontlik ook in die Groenlandberg. Die struik is regop en word 50 cm hoog en blom van Augustus tot November.
Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei op sandsteen en turfagtige hellings op hoogtes van 7600 - 1 222 m.
In Engels staan dit as die Matchstick Spiderhead bekend.
Oktjabrski (Joesta-rajon)
Oktjabrski (Russies: Октябрьский) is 'n klein dorpie in Joesta-rajon van Kalmikië, Rusland. Dit behoort tot die Joesta Plaaslike Munisipaliteit.
Demografie
Volgens Sensus 2010 het Oktjabrski 84 inwoners gehad. Etniese Kasakke vorm die meerderheid van die dorpie se bevolking.
Stereochlamis
Stereochlamis is 'n genus van sponsdiere uit die klas van die Hexactinellida.
Nadir Salifov
Nadir Nariman oglu Salifov (Azerbeidjans: Nadir Nəriman oğlu Səlifov, ook bekend as "Lotu Guli" en "Guli Baku"; 28 Augustus 1972, Dmanisi, Georgiese SSR, USSR - 20 Augustus 2020, Antalya, Turkye) was 'n Azerbeidjanse misdaadleier, 'n gewoontemisdadiger en een van die leiers van die Azerbeidjanse, Russiese en Oekraïense georganiseerde misdaad. Hy is beskou as een van die rykste misdadigers in die Azerbeidjanse kriminele wêreld.
Biografie
Nadir Salifov is op 28 Augustus 1972 in die Georgiese stad Dmanisi in 'n groot Azerbeidjanse familie gebore. Hy het jonger broers Namik en Mushfig en 'n suster Leila gehad. Later het die gesin permanent na Azerbeidjan verhuis.
Hymedesmia armigera
Hymedesmia armigera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Judith F. Kroll
Judith F. Kroll is 'n vooraanstaande professor in taalwetenskap aan die Universiteit van Kalifornië, Irvine. Sy spesialiseer in psigolinguistiek en fokus op tweedetaalverwerwing en tweetalige taalverwerking. Kroll het saam met Randi Martin en Suparna Rajaram die organisasie 'Women in Cognitive Science' in 2001 gestig. Sy is 'n genoot van die 'American Association for the Advancement of Science' (AAAS), die 'American Psychological Association' (APA), die 'Psychonomic Society', die 'Society of Experimental Psychologists', en die 'Association for Psychological Science' (APS).
Biografie
Judith Kroll het 'n AB (1970) in Sielkunde met Wiskunde van die New York Universiteit ontvang. Sy het 'n MA (1972) en PhD (1977) in Kognitiewe Sielkunde aan die Brandeis Universiteit voltooi, onder toesig van Maurice Hershenson. Kroll het fakulteitsposte beklee by 'Swarthmore College' (1977-1978), Rutgers Universiteit (1978-1981) en 'Mount Holyoke College' (1981-1994), voordat sy na 'Pennsylvania State University' (1994-2016) verhuis het, waar sy die direkteur van die Sentrum vir Taalwetenskap was. Kroll het in 2016 haar laboratorium na die Universiteit van Kalifornië, Riverside (UCR) verskuif en daarna na die Universiteit van Kalifornië, Irvine (UCI) in 2019. Saam met kollegas van UCR en Penn State is sy mede-hoofnavorser van 'n 'Partnerships for International Research and Education' (PIRE)-toekenning om opleiding te verskaf aan taalwetenskaplikes om navorsing oor tweetaligheid na te streef. Kroll is getroud met David A. Rosenbaum, 'n professor in sielkunde by UCR.
Navorsing
Kroll se navorsingsprogram ondersoek die kognitiewe prosesse onderliggend aan tweetaligheid. Haar navorsing is ondersteun deur 'The National Science Foundation' (NSF) en 'The National Institutes of Health' (NIH). Saam met Annette de Groot was sy mede-redakteur van die Handbook of Bilingualism: Psycholinguistic Approaches. In 2013 is 'n Guggenheim-genootskap aan Kroll toegeken om navorsing te doen oor die wyses waarop die aanleer van 'n tweede taal en die proses om 'n tweetalige persoon te word, die verwerking van 'n mens se moedertaal beïnvloed.
Magrieb
thumb|220px|Die vyf [[whaktoes van Islam: I. voor dagbreek (fadjer); II. middag (thoer), III. voor sonsondergang (asser); IV. ná sonsondergang (magrieb); V. laataand (isjaai).]]
Die magrieb (Arabies: صلاة المغرب, ṣalāt al-maġrib, "sonsonderganggebed"), wat net ná sonsondergang gebid word, is die vierde van vyf verpligte daaglikse gebede (salaah) wat Moslems moet doen.
Die formele daaglikse gebede van Islam bestaan uit ’n verskillende aantal eenhede, wat rak'ats genoem word. Die magrieb het drie verpligte (fard) rak'ats en twee aanbevole (soennah) rak'ats. Die eerste twee rak'ats in gemeenskapsgebed word hardop deur die imam gebid (iemand wat die magrieb misloop en salaah alleen maak, is nie verplig om die eerste twee rak'ats hardop te bid nie), en die derde word stilweg gebid.
Vir ’n salaah om geldig te wees, moet dit binne die voorgeskrewe tyd gemaak word. Mense met ’n aanvaarbare rede het ’n langer tyd waarbinne hul gebed geldig sal wees.
Friedersdorf (Heidesee)
Friedersdorf was tot 2003 'n onafhanklike munisipaliteit in Brandenburg, suidoos van Berlyn, in die distrik Dahme-Spreewald. Sedertdien is dit 'n deel van die Heidesee-munisipaliteit.
Ligging
Friedersdorf is ongeveer 25 km suidoos van die stadsgrense van Berlyn, sowat 15 km oos van Königs Wusterhausen en 60 km wes van Frankfurt (Oder). Friedersdorf is net wes van die grens tussen die distrikte Dahme-Spreewald en Oder-Spree geleë. Dit word deur 'n aantal natuurbewaringsgebiede omring.
Geskiedenis
Ten einde die gebied wat deur Wende bewoon is, te beset, vestig die manne van Strehle in Storkow (Mark) in die 2de helfte van die 13de eeu Thuringian en Franconia. Hulle het destyds op die enigste bekende roete van Storkow na Köpenick tussen Luch en beboste sanderige gebiede gevestig. In 1346 word Friedersdorf in die Meißen-kloosterregister genoem as "Friedrichstorff" en was dit ondergeskik aan die biskop van Meißen. Dit is waarskynlik die eerste gedokumenteerde vermelding. Friedersdorf het saam met tien ander parogies tot die toesiggebied van die Provoos van Storkow behoort. Die munisipaliteit van Friedersdorf het ook verskillende dorpe soos Blossin, Kablow en Bindow bestuur.
Koningsspinnekopbos
Die koningsspinnekopbos (Serruria williamsii) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom net in die Riviersonderendberge voor.
In Engels staan dit as die King Spiderhead bekend.
Frederik III van Denemarke
Frederik III (18 Maart 1609 - 9 Februarie 1670 ) was van 1684 tot met sy dood in 1670 koning van Denemarke en Noorweë. Hy was ook onder die naam Frederik II bestuurder (plaaslik prins-biskop genoem) van Verde (1623–'29 en weer 1634–'44) en bestuurder (prins-aartsbiskop) van Bremen (1635–'45).
Lewe
Hy was die tweede oudste seun van Christiaan IV en Anna Katharina van Brandenburg. Hy is eers as troonopvolger oorweeg ná die dood van sy ouer broer, prins Christiaan, in 1647.
Om as koning gekies te word ná sy pa se dood het hy aansienlike invloed aan die adel oorgedra. Hy is in 1648 deur die Ryksraad as monarg aanvaar. As koning het hy twee oorloë teen Swede gevoer. Hy is in die oorlog van 1657 tot 1658 verslaan, maar het baie gewild geword nadat hy die oorlog van 1658 tot 1660 gewen het. Later daardie jaar het hy sy gewildheid gebruik om van die verkose monargie ontslae te raak en ’n absolute monargie in die plek daarvan in te stel; dit is in 1665 deur die wet bekragtig en het tot 1848 geduur.
Frederik het met Sophie Amalie van Brunswyk-Lüneburg getrou, by wie hy sy erfgenaam en troonopvolger, Christiaan V, gehad het.
Kenny Johnson
Kenny Johnson (gebore 13 Julie 1963) is 'n Amerikaanse akteur, vervaardiger, en regisseur. Hy is bekend vir sy rolle in die rolprent Run the Tide (2016) en in die televisiereekse The Shield (2002), Bates Motel (2013), en Secrets and Lies (2015).
Tretocalyx
Tretocalyx is 'n genus van sponsdiere uit die klas van die Hexactinellida.
Kerk (organisasie)
Die kerkorganisasie (Middelnederduits: kerke; van Grieks: κυριακόν, kyriakon, "aanbiddingsplek" ) is 'n sosiale organisasie van godsdienste.
Die term is (volgens Heinrich Friedrich Jacobson) deur Keltiese Christene vanaf Groot-Brittanje na Sentraal-Europa saamgebring of tydens die Konstantynse tydperk in die Christendom van die Romeinse stede (Metz, Trier, Keulen) opgeneem. Dit verwys sedertdien veral na godsdienstige gemeenskappe van 'n Christelike Konfessie. Die Ekklesia, die geloofsgemeenskap van die Christene, is in verskillende kerke georganiseer.
Van die vernaamste kerke sluit in Anglikaanse Kerk, Apostoliese Kerke, Kerk van Jesus Christus van die Heiliges van die Laaste Dae (Mormone), Kerk van Sciëntologie (Sciëntologie), Oosters-Ortodokse Kerk en Rooms-Katolieke Kerk.
Priester
'n Priester of 'n Priesteres is in die meeste religies 'n persoon bo die algemene mense met 'n amptelike funksie, wat tydens kultiese handelinge as bemiddelaar tussen God(e) en die mense optree. Die woord Priester is van die antieke Grieks πρεσβύτερος, presbyteros, "ouderling", afgelei, sowel as die ooreenstemmende terme in ander Europese tale. Van die godsdienste wat oor priesters beskik, sluit in Boeddhisme, Christendom, Druïdisme, Hindoeïsme, Islam, Judaïsme, Paganisme, Sjamanisme, Taoïsme, Wicca en Zoroastrisme, asook antieke godsdienste soos Asteekse mitologie, Egiptiese mitologie, Germaanse mitologie, Griekse mitologie, Keltiese mitologie, Masai-mitologie, Mesopotamiese mitologie, Polinesiese mitologie, Rapa Nui-mitologie, Romeinse mitologie en Slawiese mitologie. Daar is eintlik min godsdienste wat nie oor 'n Priester beskik nie.
Patrick Johnson (akteur)
Patrick Johnson (gebore 19 Februarie 1993) is 'n Amerikaanse akteur en vervaardiger. Hy is bekend vir sy rolle in die rolprente Sabotage (2014), Maximum Ride (2016), en All Saints (2017), en in die televisiereeks Necessary Roughness (2011).
Tretodictyidae
Tretodictyidae is 'n familie van sponsdiere uit die klas van die Hexactinellida.
Tretochone
Tretochone is 'n genus van sponsdiere uit die klas van die Hexactinellida.
Pyykösjärvi (meer)
Pyykösjärvi is 'n meer naby die gelyknamige buurt in die noorde van die Finse stad Oulu. Met 'n oppervlakte van 146 hektaar (1,46 km²) en 'n gemiddelde diepte van 1,3 meter is dit die grootste meer in die munisipaliteit. Die meer en sy omgewing is deur verskeie voëlspesies bewoon en is daarom gewild onder voëlkykers. Daar is ook 'n openbare strand by die meer wat in die somer baie gebruik is.
Royce Johnson
Royce Johnson is 'n Amerikaanse akteur en skrywer. Hy is bekend vir sy rolle in die rolprente Let's Be Cops (2014) en Demolition (2015), en in die televisiereekse Daredevil (2015) en Jessica Jones (2015).
Isjaai
thumb|220px|Die vyf [[whaktoes van Islam: I. voor dagbreek (fadjer); II. middag (thoer), III. voor sonsondergang (asser); IV. ná sonsondergang (magrieb); V. laataand (isjaai).]]
Die isjaai (Arabies: صلاة العشاء, ṣalāt al-ʿišāʾ, "naggebed") is die laaste van vyf verpligte daaglikse gebede (salaah) wat Moslems moet doen.
Die formele daaglikse gebede van Islam bestaan uit ’n verskillende aantal eenhede, wat rak'ats genoem word. Die isjaai het vier verpligte (fard) rak'ats, en nog twee aanbevole (soennah) rak'ats kan ook gedoen word. Die verpligte rak'ats in gemeenskapsgebed word hardop deur die imam voorgebid.
Vir ’n salaah om geldig te wees, moet dit binne die voorgeskrewe tyd gemaak word. Mense met ’n aanvaarbare rede het ’n langer tyd waarbinne hul gebed geldig sal wees.
National Oceanic and Atmospheric Administration
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
National Oceanic and Atmospheric Administration
Stigtingsdatum
Die Byl
Die Byl is 'n misdaadreeks wat in Kaapstad afspeel in 'n fiktiewe elite-eenheid van die Suid-Afrikaanse Polisiediens se afdeling vir geweldsmisdaad.
National Oceanic and Atmospheric Administration
3 Oktober 1970
Die Byl
Die reeks word op KykNET, DStv kanaal 144 uitgesaai asook op Showmax.
Reeks 1 en 3 was Dinsdagaande om 20h00 op KykNET uitgesaai.
National Oceanic and Atmospheric Administration
Hoofkwartier
Die Byl
Reeks 2 en 4 was Sondagaande om 20h00 op KykNET uitgesaai.
National Oceanic and Atmospheric Administration
Silver Spring, Maryland
Die Byl
Storielyn
Die eenheid spesialiseer in die ondersoek van reeksmoorde en word aangevoer deur Van der Bijl, 'n oud-moord-en-roof-speurder wat roem verwerf het vir sy hantering van verskeie hoëprofielsake. Elke episode fokus op 'n reeksmoordenaar. Die hoofkarakter, Kolonel Piet van der Bijl, ook bekend as Die Byl, is losweg geskoei op die bekende oudspeurder Piet Byleveld wat ook die produksiespan, teksskrywers en van die akteurs as tegniese adviseur bygestaan het om die fiktiewe eenheid meer geloofwaardig te maak.
National Oceanic and Atmospheric Administration
Sleutelpersone
Rick Spinrad (NOAA administrateur)
Webtuiste
www.noaa.gov
Die National Oceanic and Atmospheric Administration (NOAA) is 'n regeringsorganisasie in die VSA wat fokus op meteorologie en oseanografie.
Die NOAA is op 3 Oktober 1970 gestig, nadat die Amerikaanse president Richard Nixon voorgestel het dat 'n nuwe organisasie in die lewe geroep word vir beter beskerming teen natuurgevare, vir 'n beter begrip van die omgewing, en vir die eksplorasie en ontwikkeling van mariene hulpbronne.
Sterspinnekopbos
Die sterspinnekopbos (Serruria stellata) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom vanaf die Stettynsberge tot by die westelike Riviersonderendberge voor. Die struik is klein met kruipende stammetjies en word slegs 20 cm hoog en blom van September tot November.
In Engels staan dit as die Star Spiderhead bekend.
Claudia Letizia
Claudia "Lady" Letizia (Pompei, 22 Maart 1979) is 'n Italiaanse burleske danseres en aktrise, tv-persoonlikheid, sangeres, mannekyn en radioomroeper.
Hymedesmia atlantica
Hymedesmia atlantica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1928 deur Topsent.
Shitlhavedam
Die Shitlhavedam is 'n klein gronddam geleë in 'n kort boloop van die Shitlhavespruit naby Pretoriuskop in die Krugerwildtuin, Mpumalanga.
Tretodictyum
Tretodictyum is 'n genus van sponsdiere uit die klas van die Hexactinellida.
Shitlhavedam
Die dam is vernoem na sersant Jafuta Xitlhave, een van die eerste veldwagters van die Sabiereservaat onder kolonel James Stevenson-Hamilton.
Christiaan V van Denemarke
Christiaan V (15 April 1646 - 25 Augustus 1699) was van 1670 tot met sy dood in 1699 koning van Denemarke en Noorweë.
Bewind
Hy was gewild by die gewone volk en is die eerste koning wat as absolute monarg gekroon is nadat dié soort monargie deur sy pa ingestel is. Hy het die absolutisme uitgebrei deur sy pa se praktyk te versnel om Holstein-adellikes en Deense burgers in die staatsdiens aan te stel.
As koning wou hy sy mag as absolute monarg deur argitektuur wys, en hy het gedroom van ’n Deense Versailles-paleis. Sy leuse was Pietate et justitia ("Met eerbied en regverdigheid").
Christiaan V het die Danske Lov (die Deense Kode) in 1683 ingestel, die eerste regskode vir die hele Denemarke. Dit is opgevolg deur die soortgelyke Norske Lov (die Noorse Kode) van 1687. Hy het ook die landsregister van 1688 ingestel, waarmee probeer is om die grondwaarde van die verenigde koninkryk uit te werk sodat belasting regverdiger kan wees.
Différance
Différance is 'n filosofiese konsep wat deur die Franse filosoof Jacques Derrida geskep is. Dit is 'n homofoonwoord met die woord différence. Dit stel dat hoewel jy nie 'n verskil in klank hoor nie, jy 'n verskil in betekenis moet hanteer. Die woord verskyn vir die eerste keer in sy 1963-artikel Cogito et histoire de la foil (Cogito en die geskiedenis van waansin). Die term speel ook 'n belangrike rol in sy werk oor Edmund Husserl, La voix et le phénomène. Na hierdie werke verskyn die term in talle ander werke, veral in die essay Différance met dieselfde naam, en in talle onderhoude wat in Positions gebundel is.
Oorsprong
Derrida het die term différance gekies omdat die Franse woord différer beteken beide "verskille" en "uitstel". Immers is Derrida oortuig dat die betekenis van woorde saamgestel is deur sowel 'uitstel' as 'verskil'. Uitstel in die sin dat 'n woord sy betekenis verkry deur die woorde wat daarop volg en 'verskil' in die sin dat die betekenis van 'n woord ook deur sy onderskeid met ander woorde bepaal word. 'n Voorbeeld van laasgenoemde is die verskil in betekenisse tussen die Nederlandse onderskeid tussen "rivier" en "stroom", en dieselfde onderskeid in Engels (river en stream). In Nederlands word dit deur die uitmonding bepaal: wanneer dit in die see uitmond, is dit 'n stroom en andersins 'n rivier (dan eindig dit in 'n meer of stroom). In Engels (en Afrikaans) hang dit af van die grootte van die rivier/stroom: as dit klein is, word dit 'n stroom genoem en as dit groot is 'n rivier. Die betekenis word dus nie bepaal deur iets wat mens kan sien deur na die rivier of stroom te kyk nie, maar slegs deur konvensiegebaseerde taalreëls en dus deur verskille met ander woorde in dieselfde taal.
Hymedesmia aurantiaca
Hymedesmia aurantiaca is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1963 deur Lévi.
Tretopleura
Tretopleura is 'n genus van sponsdiere uit die klas van die Hexactinellida.
Air Cairo
Air Cairo is 'n laekosteredery gebaseer in Kaïro, Egipte. Die lugredery word deels deur EgyptAir besit.
Kodedeelooreenkomste
Air Cairo het slegs 'n kodedeelooreenkoms met EgyptAir.
Driekoningedag
Tydens hierdie fees herdenk die Westelike Kerke die aanbidding van die Jesuskind deur die drie wyses uit die Morgenland, die Oostelike Kerke herdenk op hierdie dag die doop van Jesus en openbaring van die allerheiligste Drie-eenheid.
Geskiedenis
Op Driekoningedag word die Bybelse gebeurtenis van die wyses uit die ooste herdenk wat een opgaande ster sien en toe na die koning van die Jode gaan soek (Matteus 2,1–18). Hulle bereik Betlehem en vind daar Jesus, die pasgebore koning van die Jode. Waarskynlik word hier na die visioene van Bileam, die siener in Moab wat 'n ster uit Jakob sien opkom (Bemidbar/Numeri 24,17), verwys.
In die Rooms-Katolieke liturgie in België en Nederland word die Hoogfees van die Epifanie op die eerste Sondag ná 1 Januarie gevier. In die meeste Suid-Europese lande is Driekoningedag 'n vakansiedag en word Driekoninge op die dag self gevier. Die Openbaring van die Here is die eerste van drie feeste, saam met die doop van die Here (Sondag ná 6 Januarie) en die opdrag van die Here in die Tempel (2 Februarie), wat aan die liturgiese jaar se Kerskring, die tyd van Jesus se kindertyd en jong jare, behoort.
Die sogenaamde Relikwieë van die Drie Konings word in 'n relikwieskryn in die Katedraal van Keulen bewaar.
Kenilworth, Johannesburg
Kenilworth is 'n voorstad van Johannesburg in Suid-Afrika in die voormalige "Area 9". In die weste en noorde grens dit aan Turffontein, in die ooste aan Rosettenville en in die suide aan Towerby.